PERUSTELUT

1. EHDOTUKSEN TAUSTA

Neuvoston asetuksessa (EU) N:o 57/2011 vahvistetaan Euroopan unionin vesillä ja Euroopan unionin aluksiin tietyillä Euroopan unionin ulkopuolisilla vesillä sovellettavat tiettyjen kalakantojen ja kalakantaryhmien kalastusmahdollisuudet vuodeksi 2011. Siinä keskitytään lähinnä Atlantin ja Pohjanmeren kantoihin. Kyseistä asetusta muutetaan yleensä useaan kertaan sen voimassaoloaikana.

2. INTRESSITAHOJEN KUULEMISEN JA VAIKUTUSTEN ARVIOINNIN TULOKSET

Ei sovelleta

3. EHDOTUKSEN OIKEUDELLINEN SISÄLTÖ

Tärkeimpien ehdotettujen muutosten tavoitteena on muuttaa asetusta seuraavasti:

1. Eteläisen Tyynenmeren alueellisen kalastusjärjestön (SPRFMO) perunpiikkimakrillia koskevat kiintiöt vahvistettiin vasta 24–28 päivänä tammikuuta 2011 pidetyn SPRFMO:n komissiota käsitelleen toisen valmistelevan konferenssin päätteeksi. Kyseiset kiintiöt oli sen vuoksi jätettävä hyväksytyn asetuksen (EU) N:o 57/2001 asiaa koskevassa taulukossa avoimiksi. Koska nämä SPRFMO:n kiintiöt ovat nyt käytettävissä, ne on tarpeen sisällyttää tekstiin.

2. Lisäksi Läntisen ja keskisen Tyynenmeren kalastuskomissio (WCPFC) sopi 10 päivänä joulukuuta 2010 EU:n aluksille myönnettävästä kahdesta lisäkalastusmahdollisuudesta, joita ei kyseisen päätöksen ajoituksen vuoksi ollut sisällytetty asetukseen (EU) N:o 57/2010. Tämän WCPFC:n päätöksen noudattamisen varmistamiseksi kyseiset kalastusmahdollisuudet on tarpeen saattaa osaksi EU:n oikeutta.

3. Ehdotuksella pyritään myös tekemään asetukseen kaksi muutosta, joilla tarkistetaan eräiden kiintiöiden hallinnointia vaikuttamatta asianomaisiin kokonais-TACeihin. Ehdotetut muutokset pohjautuvat perusteelliseen tekniseen analyysiin, jossa päädyttiin siihen, että muutosten toteuttamisella ei ole vaikutusta asianomaisiin säilyttämistoimenpiteisiin:

4. Ensimmäisellä muutoksella annetaan Espanjalle ja Portugalille mahdollisuus käyttää mustakitaturskakiintiöitään joustavasti kahden alueen välillä.

5. Toinen muutos koskee keisarihummerin TACiin suuralueella VII sovellettavaan erityisedellytykseen liittyvän ja Porcupinematalikolla pyydettävien saaliiden enimmäismääriä rajoittavan jakoperusteen tarkistusta. Ehdotetun muutoksen tavoitteena on varmistaa, että jakoperuste perustuu Porcupinematalikolla tosiasiallisesti pyydettyihin saaliisiin.

2011/0101 (NLE)

Ehdotus

NEUVOSTON ASETUS

neuvoston asetuksen (EU) N:o 57/2011 muuttamisesta eräiden kalakantojen kalastusmahdollisuuksien osalta

EUROOPAN UNIONIN NEUVOSTO, joka

ottaa huomioon Euroopan unionin toiminnasta tehdyn sopimuksen ja erityisesti sen 43 artiklan 3 kohdan,

ottaa huomioon Euroopan komission ehdotuksen[1],

sekä katsoo seuraavaa:

6. Neuvoston asetuksessa (EU) N:o 57/2011[2] vahvistetaan Euroopan unionin vesillä ja Euroopan unionin aluksiin tietyillä Euroopan unionin ulkopuolisilla vesillä sovellettavat tiettyjen kalakantojen ja kalakantaryhmien kalastusmahdollisuudet vuodeksi 2011.

7. On suotavaa panna täytäntöön joustavat järjestelyt mustakitaturskan kiintiöiden käyttämiseksi neuvoston asetuksen (EU) N:o 57/2011 liitteessä I A kyseisen kalastuksen osalta säädetyllä kahdella pääasiallisella kalastuksenhoitoalueella (eli alueet, joihin kuuluvat EU:n ja kansainväliset vedet ICES-alueilla I, II, III, IV, V, VI, VII, VIIIa, VIIIb, VIIId, VIIIe, XII ja XIV, ja alue, johon kuuluvat ICES-alueet VIIIc, IX ja X ja EU:n vedet CECAF-alueella 34.1.1), sillä kyseisiin kahteen alueeseen sovelletaan samoja tieteellisiä lausuntoja, ja niiden katsotaan kuuluvan biologisesti samaan kantaan.

8. Asetuksen (EU) N:o 57/2011 liitteessä I A vahvistetaan keisarihummerin yleiset kiintiöt ICES-alueella VII ja keisarihummerin erityiset kiintiöt kyseisellä alueella sijaitsevan Porcupinematalikon alueella. Porcupinematalikkoon liittyviä erityisiä kiintiöitä olisi muutettava jakoperusteella, jonka määrittelyssä on otettu huomioon eri laivastojen kyseisellä alueella pyytämät aikaisemmat saaliit viitekaudella 1999–2008.

9. Läntisen ja keskisen Tyynenmeren kalastuskomissio päätti vuoden 2010 vuosikokouksessaan pitää yllä kyseiseksi vuodeksi miekkakalasaaliille ja niiden alusten lukumäärälle, joilla oli lupa kalastaa miekkakalaa, asetetut rajoitukset 1 päivästä tammikuuta 2011. Nämä toimenpiteet on tarpeen panna täytäntöön unionin lainsäädännössä.

10. Etelä-Tyynenmeren alueellisen kalastusjärjestön (SPRFMO) perustamista koskevan, toukokuussa 2007 pidetyn kolmannen kansainvälisen kokouksen osanottajat hyväksyivät väliaikaisia toimenpiteitä, kalastusmahdollisuudet mukaan lukien, pelagisten kalastustoimien ja pohjakalastuksen sääntelemiseksi alueella ennen tällaisen alueellisen kalastusjärjestön perustamista. Uudet väliaikaiset toimenpiteet on hyväksytty tammikuussa 2011 pidetyssä SPRFMO:n komissiota käsittelevässä toisessa valmistelevassa konferenssissa. Kyseiset väliaikaiset toimenpiteet ovat vapaaehtoisia eivätkä oikeudellisesti sitovia kansainvälisen oikeuden mukaan. Kansainväliseen merioikeuteen kirjattujen yhteistyö- ja säilyttämisvelvoitteiden mukaisesti on kuitenkin aiheellista panna kyseiset toimenpiteet täytäntöön unionin lainsäädännössä vahvistamalla unionin kokonaiskiintiö ja säätämällä kyseisen kiintiön alustavasta jaosta asiaan liittyvien jäsenvaltioiden kesken. Tämän jaon olisi perustuttava päteviin, oikeudenmukaisiin ja puolueettomiin kriteereihin, jotka liittyvät jäsenvaltioiden aiempaan kalastustoimintaan vuosina, joina kaikki asianomaiset jäsenvaltiot harjoittivat toimintaa kyseisillä kalavesillä, eli vuosina 2009 ja 2010. Näin ollen kunkin asianomaisen jäsenvaltion osuuden olisi vuonna 2011 vastattava sen omaa saalisosuutta EU:n vuosien 2009 ja 2010 kokonaissaaliista.

11. Neuvoston asetuksen (EU) N:o 57/2001 liitteessä II B vahvistetaan pyyntiponnistusrajoitukset tiettyjen etelänkummeliturska- ja keisarihummerihummerikantojen elvyttämiseksi alueilla VIIIc ja IXa Cádizinlahtea lukuun ottamatta. On aiheellista selventää erään kyseisten pyyntiponnistusrajoitusten yhteydessä vahvistetun erityisedellytyksen sanamuotoa.

12. Asetuksen (EU) N:o 57/2011 liitteessä II C vahvistetaan pyyntiponnistukset monivuotisen suunnitelman vahvistamisesta kielikampelakannan kestäväksi hyödyntämiseksi Englannin kanaalin länsiosassa 7 päivänä toukokuuta 2007 annettua neuvoston asetusta (EY) N:o 509/2007[3] varten. On tarpeen saattaa kyseisen liitteen II C sanamuoto vastaamaan asetuksen (EY) N:o 509/2007 5 artiklan 2 kohdan sanamuotoa.

13. Asetuksessa (EU) N:o 57/2011 vahvistettuja saalisrajoituksia sovelletaan 1 päivästä tammikuuta 2011 ja siinä vahvistettuja pyyntiponnistusrajoituksia sovelletaan 1 päivästä helmikuuta 2011. Sen vuoksi saalisrajoituksia ja pyyntiponnistusrajoituksia koskevia tämän asetuksen säännöksiä olisi sovellettava taannehtivasti kyseisistä päivämääristä alkaen, jollei toisin ilmoiteta,

ON HYVÄKSYNYT TÄMÄN ASETUKSEN:

1 artikla

Asetuksen (EU) N:o 57/2011 muuttaminen

Muutetaan asetus (EU) N:o 57/2011 seuraavasti:

14. Muutetaan liite IA seuraavasti:

a) Korvataan mustakitaturskaa EU:n ja kansainvälisillä vesillä alueilla I, II, III, IV, V, VI, VII, VIIIa, VIIIb, VIIId, VIIIe, XII ja XIV koskeva kohta seuraavasti:

”Laji: | Mustakitaturska Micromesistius poutassou | Alue: | EU:n ja kansainväliset vedet alueilla I, II, III, IV, V, VI, VII, VIIIa, VIIIb, VIIId, VIIIe, XII ja XIV (WHB/1X14) |

Tanska | 1 533 | (1) | Analyyttinen TAC |

Saksa | 596 | (1) |

Espanja | 1 300 | (1) (2) |

Ranska | 1 067 | (1) |

Irlanti | 1 187 | (1) |

Alankomaat | 1 869 | (1) |

Portugali | 121 | (1) (2) |

Ruotsi | 379 | (1) |

Yhdistynyt kuningaskunta | 1 990 | (1) |

EU | 10 042 | (1) |

TAC | 40 100 |

(1) Josta enintään 68 % Norjan talousalueella tai Jan Mayenia ympäröivällä kalastusalueella (WHB/*NZJM1). (2) Tästä kiintiöstä voidaan tehdä siirtoja alueille VIIIc, IX ja X sekä CECAF-alueella 34.1.1 sijaitseville EU:n vesille. Nämä siirrot on kuitenkin annettava ennakolta tiedoksi komissiolle.” |

b) Korvataan keisarihummeria alueella VII koskeva kohta seuraavasti:

”Laji: | Keisarihummeri Nephrops norvegicus | Alue: | VII (NEP/07.) |

Espanja | 1 306 | (1) | Analyyttinen TAC |

Ranska | 5 291 | (1) |

Irlanti | 8 025 | (1) |

Yhdistynyt kuningaskunta | 7 137 | (1) |

EU | 21 759 | (1) |

TAC | 21 759 | (1) |

(1) Josta enintään seuraavat kiintiöt voidaan pyytää alueelta VII (Porcupinematalikko – yksikkö 16) (NEP/*07U16): |

Espanja | 429 |

Ranska | 277 |

Irlanti | 437 |

Yhdistynyt kuningaskunta | 111 |

EU | 1 254” |

c) Korvataan makrillia alueilla IIIa ja IV sekä EU:n vesillä alueilla IIa, IIIb ja IIIc sekä osa-alueilla 22–32 koskeva kohta seuraavasti:

”Laji: | Makrilli Scomber scombrus | Alue: | IIIa ja IV; EU:n vedet alueilla IIa, IIIb ja IIIc sekä osa-alueilla 22–32 (MAC/2A34.) |

Belgia | 425 | (3)(5) | Asetuksen (EY) N:o 847/96 3 artiklaa ei sovelleta. |

Tanska | 11 209 | (3)(5) |

Saksa | 443 | (3)(5) |

Ranska | 1 339 | (3)(5) |

Alankomaat | 1 348 | (3)(5) |

Ruotsi | 4 038 | (1)(2)(3)(5) |

Yhdistynyt kuningaskunta | 1 248 | (3)(5) |

EU | 20 002 | (1)(3)(5) |

Norja | 169 019 | (4) |

TAC | Ei sovelleta |

(1) Mukaan luettuina Norjan vesillä linjan 62° N eteläpuolella pyydettävät 242 tonnia (MAC/*04N-). (2) Norjan vesillä kalastettaessa turskan, koljan, lyyraturskan ja valkoturskan sekä seidin sivusaaliit luetaan näiden lajien kiintiöihin. (3) Voidaan pyytää myös Norjan vesillä alueella IVa. (4) Saaliit vähennetään Norjan TAC-osuudesta (vesillepääsykiintiö). Tämä määrä sisältää Norjan osuuden 47 197 tonnin suuruisesta Pohjanmeren TACista. Tämä kiintiö voidaan pyytää vain alueella IVa, lukuun ottamatta 3 000:ta tonnia, joka voidaan pyytää alueella IIIa. (5) Väliaikainen kiintiö tämän asetuksen 1 artiklan 2 kohdan mukaisesti. |

Erityisedellytys: |

Edellä mainittujen kiintiöiden rajoissa ei seuraavilla alueilla saa ylittää jäljempänä mainittuja määriä. Nämä ovat tämän asetuksen 1 artiklan 2 kohdan mukaisia väliaikaisia määriä: |

IIIa (MAC/*03A.) | IIIa ja IVbc (MAC/*3A4BC) | IVb (MAC/*04B.) | IVc (MAC/*04C.) | VI, kansainväliset vedet alueella IIa, 1.1.–31.3.2011 ja joulukuussa 2011 (MAC/*2A6.) |

Tanska | 0 | 4 130 | 0 | 0 | 5 012 |

Ranska | 0 | 490 | 0 | 0 | 0 |

Alankomaat | 0 | 490 | 0 | 0 | 0 |

Ruotsi | 0 | 0 | 390 | 10 | 1 697 |

Yhdistynyt kuningaskunta | 0 | 490 | 0 | 0 | 0 |

Norja | 3 000 | 0 | 0 | 0 | 0" |

15. Liitteessä I C korvataan pohjankatkarapuja NAFO 3L -alueella koskeva kohta seuraavasti:

”Laji: | Pohjankatkarapu Pandalus borealis | Alue: | NAFO 3L(1) (PRA/N3L.) |

Viro | 214 | Analyyttinen TAC Asetuksen (EY) N:o 847/96 3 artiklaa ei sovelleta. Asetuksen (EY) N:o 847/96 4 artiklaa ei sovelleta. |

Latvia | 214 |

Liettua | 214 |

Puola | 214 |

Muut jäsenvaltiot | 213 | (2) |

EU | 1069 |

TAC | 19 200 |

(1) Lukuun ottamatta seuraavien koordinaattien rajaamaa aluetta: |

Piste nro | Pohjoista leveyttä | Läntistä pituutta |

1 | 47° 20' 0 | 46° 40' 0 |

2 | 47° 20' 0 | 46° 30' 0 |

3 | 46° 00' 0 | 46° 30' 0 |

4 | 46° 00' 0 | 46° 40' 0 |

(2) Lukuun ottamatta Viroa, Latviaa, Liettuaa ja Puolaa.” |

16. Korvataan liite I H seuraavasti:

”LIITE I H WCPFC-YLEISSOPIMUSALUE

Laji: | Miekkakala Xiphias gladius | Alue: | WCPFC -yleissopimusalue linjan 20° S eteläpuolella (SWO/F7120S) |

EU | 3 170,36 | Analyyttinen TAC |

TAC | Ei sovelleta” |

17. Korvataan liite I J seuraavasti:

”LIITE I J

SPRFMO-YLEISSOPIMUSALUE

Laji: | Perunpiikkimakrilli Trachurus murphyi | Alue: | SPRFMO-yleissopimusalue (CJM/SPRFMO) |

Saksa | 10 223,67 |

Alankomaat | 11 080,80 |

Liettua | 7 112,63 |

Puola | 12 231,90 |

EU | 40 649" |

18. Korvataan liitteessä II B oleva 5.2 kohta seuraavasti:

”5.2. Sen vahvistamiseksi, kuinka monta päivää jäsenvaltio voi sallia lippunsa alla purjehtivan EU:n aluksen olla alueella, sovelletaan seuraavia erityisedellytyksiä taulukon I mukaisesti:

a) aluksen vuonna 2008 tai 2009 aluksesta purkaman kummeliturskan kokonaismäärän on oltava alle 5 tonnia tai alle 3 prosenttia kokonaissaaliista, sellaisena kuin se on kirjattuna aluksen kalastuspäiväkirjaan puretun saaliin elopainona; ja

b) aluksen vuonna 2008 tai 2009 aluksesta purkaman keisarihummerin kokonaismäärän on oltava alle 2,5 tonnia, sellaisena kuin se on kirjattuna kalastuspäiväkirjaan puretun saaliin elopainona.”

19. Muutetaan liite II C seuraavasti:

a) Korvataan 2 kohta seuraavasti:

” 2. Pyydykset

Tässä liitteessä sovelletaan seuraavaa pyydysten luokitusta:

a) puomitroolit, joiden silmäkoko on vähintään 80 mm;

b) seisovat verkot, joihin luetaan tavalliset verkot, riimuverkot ja pussiverkot ja joiden silmäkoko on enintään 220 mm.”

b) Korvataan taulukko I seuraavasti:

”Taulukko I

Pyydys 2 kohta | Nimike Käytetään ainoastaan 2 kohdassa määriteltyjä pyydysluokkia | Englannin kanaalin länsiosa |

2(a) | Puomitroolit, joiden silmäkoko on ≥ 80 mm | 164 |

2(b) | Seisovat verkot, joiden silmäkoko on ≤ 220 mm | 164” |

20. Korvataan liite VII seuraavasti:

”LIITE VII

WCPFC-YLEISSOPIMUSALUE

Sellaisten EU:n alusten enimmäismäärä, joilla on lupa kalastaa miekkakalaa WCPFC-yleissopimusalueella linjan 20° S eteläpuolella sijaitsevilla alueilla

Espanja | 14 |

EU | 14” |

2 artikla

Tämä asetus tulee voimaan seuraavana päivänä sen jälkeen, kun se on julkaistu Euroopan unionin virallisessa lehdessä .

Edellä 1 artiklan 1–4 kohtaa ja 7 kohtaa sovelletaan 1 päivästä tammikuuta 2011.

Edellä 1 artiklan 5 ja 6 kohtaa sovelletaan 1 päivästä helmikuuta 2011.

Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.

Tehty ssa/ssä

Neuvoston puolesta

Puheenjohtaja

[1] EUVL-viite

[2] EUVL-viite

[3] EUVL L 122, 11.5.2007, s. 7.